曹憲_(南北朝)

曹憲 ， 揚州江都縣人 ， 南朝及隋唐學者 ， 精通 《 昭明文選 》 及諸家古文字之書 。 曹憲生於南朝梁武帝大同七年 。 隋時爲祕書學士 ， 曾奉隋煬帝命主編 《 桂苑珠叢 》 一百卷 ， 又撰 《 博雅音 》 、 《 古今字圖雜錄 》 、 《 文字指歸 》 、 《 小學總錄 》 、 《 揚州記 》 、 《 文選音義 》 等 。 唐朝貞觀中 ， 揚州長史李襲譽上表推薦 ， 唐太宗徵召他爲弘文館學士 ， 以年老爲由未至 ， 乃遣使者至其家 ， 拜爲朝散大夫 ， 賜帛三百匹 。 唐太宗讀書遇奇文難字 ， 常遣使問之 ， 皆能訓釋明白 。 晚年於揚州文選樓授徒 ， 弟子達數百人之多 。 自漢代杜林 、 衛宏後 ， 古文泯絕 ， 至曹憲出 ， 方告復興 。 曹氏又爲隋唐文選學之開創者 ， 許淹 、 李善 、 公孫羅等相繼從其學 《 文選 》 ， 並傳播教授 ， 文選之學至此大興 。 貞觀十九年以壽終 ， 享年一百零五歲 。 文選樓故址在今揚州太傅街 ， 舊名選樓巷 。